Sign in / Join .st0{fill:#34437F;} .st1{fill:#878787;} Saturday, December 11, 2021 ikteb hawn… Fittex Floriana fit-tieni post b'rebħa fuq Sta Lucia Minn talk.mt December 11, 2021 Ritratt: Dominic Borg talk.mt Minn Cristian Muscat Sta Lucia .........1 Floriana ........… 3 F'temp tassew xitwi u f'partita karatterizzata minn riħ qawwi u xita kontinwa, Floriana rritornaw għar-rebħ meta għelbu lil Santa Lucia bl-iskor ta' 3-1 biex telgħu fittieni post tal-klassifika. Il-Greens iddominaw għal ħinijiet twal speċjalment fl-ewwel taqsima meta kellhom ir-riħ wara darhom iżda fit-tieni taqsima l-Luċjani ħarġu aħjar u saħansitra rnexxielhom inaqqsu l-marġni tal-iskor. Floriana fetħu l-iskor fil-15-il minuta, fl-ewwel azzjoni perikoluża meta Andrei Ciolacu għadda tajjeb lejn JAN BUSUTTIL li permezz ta' xutt b'saħħtu mill-viċin tefa' l-ballun fis-saqaf tax-xibka. Huma komplew jiddettaw il-loghob u fis-26 minuta rduppjaw l-iskor meta José Ulises Arias għadda lejn Cio­lacu li min-naħa tiegħu serva lil KRISTIJAN KEQI li tefa' l-ballun f'lasti vojta hekk kif il-goalkeeper ta' Santa Lucia, Julani Archibald, nqabad barra minn postu. Aktar ma beda jgħaddi l-ħin, Floriana komplew bid-dominju tagħhom u fil-41 minuta, free-kick insidjuż ta' Jan Busuttil ġie salvat taj­jeb minn mal-art minn Archibald. Minuta wara, il-Greens resqu ferm viċin meta Ryan Camenzuli approfitta minn indeċiżjoni fid-difiża avversarja, għadda tajjeb lejn Andrei Cio­lacu li kellu l-konklużjoni tiegħu tiġi salvata parzjalment minn Archibald, iżda l-konklużjoni ta' Keqi ġiet imċaħħda mill-mimduda. Fil-55 minuta, Sta Lucia naqqsu d-distakk meta Jan Tanti ta lil VITO PLUT li tefa' ġewwa minn taħt il-lasti. Iżda fis-77 minuta, Floriana rebħu penalty meta Dexter Xuereb mess il-ballun b'idu fil-kaxxa u mill-11-il metru BRANDON PAIBER ma żbaljax hekk kif xeħet lil Archi­bald fuq in-naħa l-ħażina. Fit-83 minuta, il-Luċjani spiċċaw b'10 players meta tkeċċa Alan Da Silva Souza wara li ntwera t-tieni karta safra minħabba protesti. REFEREES: Jurgen Spiteri, James Muscat RABA' UFF: Darryl Agius SKORERS: J. Busuttil 15, K. Keqi 26, B. Paiber 78 pen (F), V. Plut 55 (SL) AMMONITI: C. Rutjens, K. Keqi (F), A. Prates, F. Rodrigues, J. Zerafa, D. Xuereb, A. Da Silva Souza, J. Tanti (SL) TKEĊĊA: A. da Silva Souza 83 (SL) Artiklu preċedenti Il-Pulizija tgħid li l-investigazzjoni dwar il-ħabs għadha għaddejja Artiklu li jmiss 4.88 miljun turist iżuru Dubaj bejn Jannar u Ottubru ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn